pythainlp/thai-open-data-go-th huggingface dataset:
ตํานานมะโย่ง
รายาบือราสะครองเมืองบรือดะ ทรงมีพระราชธิดาพระนามว่า ฆานอสุรี และโอรส (ไม่ปรากฏนาม) โอรสสามารถแปลงกายเป็นสุนัขดําได้ อยู่มาวันหนึ่งพระธิดาและสุนัขดําเสด็จประพาสป่าไปพบบาเตาะ (คนป่า) ซึ่งสามารถร้องเพลงได้ไพเราะจับใจพระธิดา พระธิดาจึงขอเรียนร้องเพลงด้วย เมื่อเรียนครบเจ็ดวันจึงเสด็จกลับวัง อยู่มาไม่นานฆานอสุรีทรงครรภ์กับพระเชษฐา เป็นสาเหตุให้ทั้งสองถูกขับออกจากเมือง ต่อมารายาบือราสะรับสั่งให้ทหารไปฆ่าสุนัขดํา และรับเอาพระธิดาพร้อมทั้งพระนัดดากลับเมือง วันหนึ่งพระกุมารล้มเจ็บลง รายาสั่งให้โหรทํานายและรักษาพระนัดดา โหรให้นํากะโหลกสุนัขดํามาทําเป็นซอ และเส้นพระเกศาฆานอสุรีเป็นสายคันซอ เอ็นสุนัขดําเป็นสายซอ เมื่อประกอบเสร็จโหรจึงให้พระกุมารสีซอ ซอมีเสียงดังว่า “พ่อตายแต่แม่ยังอยู่” พระกุมารได้ยินดังนั้นก็หายเจ็บไข้ จากนั้นพระกุมารได้ลาพระมารดาไปเรียนสีซอและการร้องรํากับบาเตาะปูเตะ เสียงซอที่บาเตาะสอนนั้นมีเสียงว่า “เปาะโย่ง” พระนัดดาจึงมีนามว่าเปาะโย่งมาแต่บัดนั้น เมื่อเปาะโย่งกลับถึงเมืองบรือดะแล้วได้แสดงความสามารถถวายรายา เปาะโย่งให้คนไปตัดไม้ทําซือแระ (แกระ) ทํากือแน (กลอง) จากไม้ปูตะ (ไม้จิก) ส่วนแกระทําจากไม้ไผ่ พร้อมกับผู้สีซออีกคน เสร็จแล้วเปาะโย่งร่ายรําและร้องเพลงเป็นที่สบอารมณ์ผู้ชมอย่างยิ่ง เป็นเหตุให้การแสดงประเภทนี้แพร่หลายในเวลาต่อมา
ตําราหมอดู
มีตําราหลวงพ่ออยู่เล่มหนึ่ง เป็นตําราที่ทายแม่นยํามากไม่ว่าของสิ่งใดของใครหาย เมื่อเปิดตําราดู ตําราก็จะทายได้ถูกต้องว่าของนั้นอยู่ไหน จึงมีคนอยากได้ตําราเล่มนี้กันมาก หลวงพ่อจึงให้ผีตนหนึ่งเป็นผู้เฝ้ารักษาตําราเล่มนี้เอาไว้ มีชายคนหนึ่งคิดจะลักตําราเล่มนี้ ผีตนนั้นเปิดตําราออกดูก็รู้ว่ามีคนจะมาลักตํารา ผีจึงปรากฏตัวหลอกหลอนชายคนนั้น ชายคนนั้นกลัวผีจึงหนีไปซ่อนอยู่บนบ้าน ผีเปิดตําราออกดูก็รู้ว่าชายคนนั้นซ่อนอยู่ที่ไหน จึงไปปรากฏตัวหลอกหลอนอีก ชายคนนั้นจึงวิ่งหนีไปหลบซ่อนในป่ากล้วย ผีเปิดตําราดูก็รู้ที่ซ่อนและตามไปหลอกหลอนอีก ชายคนนั้นจึงวิ่งหนีและลงไปหลบซ่อนอยู่ในสระ ผีเปิดตําราดูก็รู่ว่า “อ้อ...มันอยู่ในสระ” ชายคนนั้นได้ยินก็ตกใจรีบขึ้นจากสระและวิ่งหนีไปพร้อมกับคิดว่าตนเองจะหลบซ่อนที่ไหนดี จึงจะไม่ให้ตํารานี้ทายได้ถูก ในที่สุดจึงเอาก้อนดินมาโปะ เข้าบนหัว แล้วตนเองขึ้นไปอยู่บนปลายไม้ ผีก็เปิดตําราดูอีกว่าชายคนนั้นซ่อนอยู่ที่ไหน ในตํารานั้นบอกว่า “อยู่ปลายไม้ แต่ใต้ธรณี” ผีตนนั้นก็งุนงง เพราะนึกไม่ออกว่าอยู่ที่ไหนกันแน่ เพราะจะอยู่ปลายไม้ใต้ธรณีได้อย่างไร เปิดตําราดูเพื่อความแน่ใจอีกครั้ง ตําราก็คงบอกเช่นเดิม ผีตนนั้นจึงคิดว่าตํารานี้ไม่แม่นเสียแล้ว ด้วยความโกรธจึงเผาตําราเล่มนี้ใต้ต้นไม้ต้นนั้น แล้วผีก็จากไป ชายคนนั้นเห็นผีไปแล้วจึงลงมาจากต้นไม้รีบดับไฟที่เผาตํารานั้น เอาตํารานั้นเป็นของตนเองแล้วเที่ยวไปทายให้เพื่อนๆ แต่เนื่องจากตําราถูกไฟไหม้เสียหายบางส่วนจึงทําให้ทายถูกบ้างผิดบ้าง ด้วยเหตุนี้ตําราหมอดูจึงแม่นยําบ้างไม่แม่นยําบ้าง ดังที่เป็นอยู่ในทุกวันนี้
เต่ากับพระพุทธเจ้า
มีเต่าตัวหนึ่งเที่ยวหากินอยู่ตามชายป่าใกล้ทุ่ง ครั้งนั้นพระพุทธเจ้าเสด็จออกโปรดสัตว์ได้พบเต่าตัวนั้นเข้าจึงเทศนาเรื่องบุญบาปให้ฟัง เมื่อพระพุทธเจ้าเทศนาเสร็จก็เสด็จไปโปรดพุทธมารดาในเมืองสวรรค์ เต่าขอติดตามพระพุทธเจ้าด้วยโดยคาบชายจีวรของพระพุทธเจ้าขึ้นไป ขณะที่พระพุทธเจ้าเหาะไปถึงกลางทุ่งแห่งหนึ่ง วัวตัวหนึ่งเห็นเต่าคาบชายจีวรพระพุทธเจ้าเช่นนั้นก็หัวเราะ เต่าโกรธจึงด่าแม่ลงมาโดยลืมไปว่าตนกําลังคาบจีวรพระพุทธเจ้าอยู่ เต่าตกลงมาถึงปากวัวพอดี ทําให้วัวฟันบนหักหมด เต่าเองก็กระดองร้าวมาจนทุกวันนี้
ถ้ําคูหาสวรรค์
นานมาแล้ว มีเทวดาอยู่องค์หนึ่งถูกพระอิศวรสาปให้ลงมาเกิดเป็นความชื่อว่า “ทรพา” มีบริวารตัวเมีย 500 ตัว เหตุที่มีบริวารเป็นตัวเมียก็เนื่องมาจากพระอิศวรได้สาปไว้ว่าถ้าทรพาได้ลูกตัวผู้เมื่อใดลูกจะเป็นผู้ฆ่าบิดา เพราะฉะนั้นเมื่อนางกระบือเกิดลูกเป็นตัวผู้ ทรพาฆ่าตายหมด จึงเหลือแต่ตัวเมีย อยู่มาวันหนึ่งมีนางกระบือชื่อว่า “นางกุรํา” ท้องแก่ใกล้จะคลอด ได้หลบหนีจากฝูงไปคลอดลูกในถ้ําแห่งหนึ่งต่อมาเรียกถ้ํานั้นว่า “ถ้ํานางคลอด” ลูกที่เกิดมาเป็นตัวผู้ นางจึงฝากฝังเทวดารักษาไว้ในถ้ํานางคลอด นางกุรําเมื่อกลับไปหาทรพา ก็ได้โกหกว่าลูกที่เกิดเป็นตัวผู้ทิ้งไว้ในป่าให้เสือกินเป็นอาหารแล้ว ทรพาก็เชื่อว่าเป็นความจริง พอตกกลางคืนนางกุรําก็จะหนีจากฝูงไปให้นมลูกกิน ทําเช่นนี้อยู่จนลูกเติบใหญ่ นางกุรําจะให้ลูกของตนออกหากินอยู่บริเวณใกล้ๆ ถ้ํานางคลอด ต่อมาสถานที่นั้น เรียกว่า “บ้านทรพี” หรือ “บ้านพี” และนางกุรําได้เล่าเรื่องทั้งหมดให้ลูกฟัง ทําให้ลูกของนางมีความโกรธแค้นทรพามาก จึงหาโอกาสเที่ยวตามวัดรอยตีนพ่อจนเห็นว่าเท่ากันแล้ว จึงออกจากถ้ําไปท้าทรพารบกัน สถานที่นั้นเรียกว่า “บ้านท้ารบ” ต่อมาเพี้ยนเป็น “บ้านท่ารบ” ปรากฏว่าทรพาถูกลูกตัวเองชนรุน (ดัน) ไปถึงสถานที่แห่งหนึ่ง ต่อมาเรียกว่า “บ้านดอนรุน” และถูกฆ่าตาย ณ สถานที่แห่งนั้น เลือดกระจายไปทั่ว เรียกที่นั้นว่า “บ้านน้ําเลือด” ชาวบ้านทั่วไปจึงเรียกลูกของนางกุรําว่า “ทรพี” หมายถึง ผู้ฆ่าบิดาผู้มีพระคุณ  ทรพีเมื่อฆ่าพ่อตายแล้วก็มีจิตกําเริบ ไปเที่ยวท้ารบกับเทวดาต่างๆ จนถึงพระอิศวร พระอิศวรจึงแนะนําให้ไปรบกับพระยาพาลี พระยาพาลีออกอุบายให้ทรพีไปรบกันในถ้ําคูหาสวรรค์ ก่อนไปรบพระยาพาลีได้สั่งสุครีพน้องชายไว้ว่า ให้ไปคอยอยู่ที่ปากถ้ํา ถ้าเห็นว่าเลือดข้นไหลออกมาเป็นเลือดของทรพีแต่ถ้าเลือดใสเป็นเลือดของพระยาพาลี ให้สุครีพนําหินปิดปากถ้ําเสีย ปรากฏว่าพระยาพาลีได้ฆ่าทรพีตายขณะเดียวกันเกิดฝนตกหนักทําให้เลือดไหลออกมาผสมกับน้ําฝนกลายเป็นเลือดใส สุครีพเข้าใจว่าพี่ชายตายแล้ว จึงนําหินปิดปากถ้ําไว้ พระยาพาลีมีความโกรธมากที่ออกจากถ้ําไม่ได้จึงตัดเอาหัวของทรพีขว้างไปที่ปากถ้ําทําให้ปากถ้ําเปิดออก หัวของทรพีกลายเป็นธาตุดินตั้งพิงอยู่ปากถ้ํา จนถึงปัจจุบันชาวบ้านังเรียกหินก้อนนั้นว่า “หัวทรพี” พระยาพาลีเมื่อกลับถึงเมืองก็ไล่สุครีพออกจากเมือง สุครีพมีความเสียใจมากก็เข้าไปนั่งร้องไห้อยู่ในถ้ําคูหาสวรรค์ จนน้ําตากลายเป็นธาตุหินขนาดใหญ่ ชาวบ้านเรียกว่า “ขี้ตาสุครีพ”
ถ้ําทองและถ้ําเปอร์งง
ถ้ําเปอร์งง มีลําธารไหลลอดถ้ําออกไปสู่แม่น้ําปัตตานีตรงน้ําไหลมาบรรจบกันนี้ เป็นสถานที่สรงน้ําของพระนางปุตรี อยู่มาวันหนึ่งในขณะที่พระนางปุตรีกําลังสรงน้ําอยู่นั้น พญาครุฑบินผ่านมาเกาะที่ถ้ํากะเปอร์งง เห็นพระนางปุตรีกําลังสรงน้ําก็พูดเกี้ยวหวังจะเอาพระนางปุตรีไปเป็นภรรยา พระรามซึ่งอาศัยอยู่ในถ้ําทอง ได้ยินเสียงพญาครุฑเกี้ยวพระนางปุตรีเช่นนั้น จึงเงื้อตามฟันฟาดลงบนคอพญาครุฑ เลือดสาดกระเด็นพุ่งติดหน้าผาถ้ําแดงชาดจนทุกวันนี้ และสืบเนื่องที่พระรามจะต้องออกแรงยกดาบขึ้นเพื่อฟันลงบนคอพระยาครุฑ ถ้ําทองทัดทาน และรับน้ําหนักไม่ไหว ถ้ําจึงทรุดและเอนไปทางทิศตะวันตกจนทุกวันนี้
กระต่าย เลี้ยงง่ายโตเร็ว
ในปัจจุบันมีการเพาะเลี้ยงสัตว์เศรษฐกิจกันเป็นจํานวนมาก ไม่ว่าจะเป็น หมู เป็ด ไก่ หรือ วัว ที่เพื่อนๆ เกษตรกรมักจะเลี้ยงไว้เพื่อนําผลผลิตหรือเนื้อไปขาย เพราะเป็นสัตว์ที่อยู่คู่กับเรามาเป็นเวลาช้านานแล้ว แต่ใครจะรู้ล่ะว่านอกจากสัตว์เศรษฐกิจที่เราคุ้นชินกันแล้วยังมีการเพาะพันธุ์สัตว์เลี้ยงอีกชนิดหนึ่งที่สามารถสร้างรายได้ให้ผู้เพาะเลี้ยงได้หลายบาทเลยทีเดียว สัตว์ที่ว่านั้นก็คือ เจ้ากระต่ายที่มีขนปุกปุยนั้นเองครับ  เพราะกระต่ายสายพันธุ์ต่างๆ ที่นิยมเลี้ยงกันในไทยเป็นที่ต้องการของตลาดเป็นอย่างมาก โดยในท้องตลาดมักจะซื้อกระต่ายเพื่อนําไปเลี้ยงเป็นสัตว์สวยงาม และยังรับซื้อไว้เป็นพ่อพันธุ์แม่พันธุ์ในการเพาะเลี้ยงพันธุ์กระต่ายอีกด้วย ที่สําคัญยังมีการรับซื้อกระต่ายเพื่อนําไปแปรรูปเป็นเนื้อไว้บริโภครับประทานกันด้วยครับ
หมูป่า สามารถเลี้ยงได้
หมูป่าเป็นสัตว์ป่าที่มักจะอาศัยอยู่ใกล้แหล่งน้ําในบริเวณที่มีโคลนตม สามารถพบได้ในพื้นที่ที่มีสภาพอากาศร้อนชื้น เพราะหมูป่าเป็นหมูที่ชอบนอนแช่โคลนตมเพื่อคลายความร้อนในช่วงเวลากลางวัน ในบ้านเรานั้นมีหมูป่าที่อาศัยอยู่ตามธรรมชาติเป็นจํานวนไม่มากนัก จนในปัจจุบันได้มีการนําพ่อพันธุ์และแม่พันธุ์ของหมูป่ามาเพาะเลี้ยงไว้เพื่อแปรรูปเป็นเนื้อหมูป่า หรือนําไปขายเป็นพ่อแม่พันธุ์ให้กับผู้ซื้อรายอื่นนําไปเลี้ยงต่อ
สระน้ํา ปัจจัยการผลิตด้านการเกษตรที่สําคัญ
น้ําถือเป็นปัจจัยทางธรรมชาติที่สําคัญและเป็นปัจจัยการผลิตด้านการเกษตรที่สําคัญ เป็นสิ่งที่ขาดไม่ได้สําหรับพืชแทบทุกชนิดรวมไปถึงฟาร์มปศุสัตว์ต่างๆ ด้วย โดยในช่วงฤดูฝนนั้น เราอาจจะไม่ค่อยกังวลใจกับเรื่องน้ําท่ามากเท่าไหร่เพราะมีน้ําเพียงพอจากธรรมชาติ ที่สามารถให้ความชุ่มฉ่ํากับพืชพันธุ์ที่ปลูกได้ แต่หากเป็นช่วงฤดูหนาวหรือฤดูร้อน ซึ่งเป็นหน้าแล้งแล้ว หลายพื้นที่ในประเทศไทยเราต้องเผชิญกับภัยแล้ง ซึ่งอาจจะทําให้เราพบปัญหาการขาดแคลนน้ําเพื่อใช้ในการเกษตรและปศุสัตว์
โรคราสนิมขาว
แม้โรคราสนิมขาว จะไม่ได้เป็นโรคพืชที่สร้างความเสียหายให้กับพืชอย่างรุนแรงเหมือนโรคอื่นๆ ถึงขั้นเหี่ยวเฉาและตายลงได้ แต่ก็สามารถสร้างความรําคาญใจให้กับเพื่อนๆ เกษตรกรได้ไม่น้อย เพราะผลกระทบจากโรคราสนิมขาวอาจทําให้พืชผักที่ปลูกมีราคาลดลงได้ เพราะจะทําให้พืชผักมีใบที่มีร่องรอยเชื้อรา ไม่สวย ไม่น่ารับประทาน ทําให้ผลผลิตที่ได้เป็นที่ต้องการของตลาดน้อยลง ก่อให้เกิดปัญหากับเราได้โดยตรงเลยครับ
โรคเน่าเละ
การสังเกตโรคพืชไม่ให้พืชที่ปลูกติดเชื้อราและแบคทีเรียเป็นสิ่งที่เราควรเฝ้าระวังเป็นอย่างยิ่ง โดยเฉพาะโรคเน่าเละซึ่งเป็นโรคที่สามารถแพร่ระบาดได้ในพืชผักที่เรานิยมเพาะปลูก โดยเฉพาะผักตระกูล ผักกาด และบร็อคโคลี่ ซึ่งเป็นผักที่มีลําต้นไม่สูงมากนัก มีลําต้นอวบอิ่มน้ําดึงดูดแมลงพาหะให้มาอาศัยและวางไข่ได้
โรคเน่าดํา
โรคพืชต่างๆมักเกิดขึ้นได้ง่ายในสภาพอากาศที่เอื้ออํานวยต่อเชื้อโรค หรือ เชื้อราในพืชที่เพาะปลูก โดยเฉพาะช่วงฤดูฝนและช่วงฤดูหนาวที่สภาพอากาศมีความชื้นสูง ทําให้ต้นไม้ได้รับแสงแดดได้น้อยลงและก่อให้เกิดความชื้นบริเวณแปลงปลูก ทําให้เชื้อราและแบคทีเรียมีจํานวนเพิ่มมากขึ้น โดยเฉพาะกับเพื่อนๆ เกษตรกรที่ปลูกกล้วยไม้ที่มีดอกสีสันสวยงามไว้ค้าขาย ซึ่งต้องคอยระวังโรคพืชเป็นอย่างมาก เพราะกล้วยไม้เป็นไม้ดอกที่ไม่สามารถทนต่อโรคบางชนิดได้ โดยเฉพาะโรคเน่าดําในกล้วยไม้ ซึ่งสามารถทําให้ต้นไม้เหี่ยวเฉาและตายลงได้  เป็นโรคที่เข้าสู่พืชได้ในทุกส่วนของพืชไม่ว่าจะเป็น ดอก ใบ กิ่ง ลําต้น หรือ แม้แต่รากก็สามารถติดโรคเน่าดําได้ด้วยครับ
โรคใบสีส้ม
การทํานาไม่ว่าจะปลูกข้าวในฤดูกาล หรือ นอกฤดูกาล เราควรเฝ้าระวังโรคพืชจากสภาพอากาศและความชื้น รวมทั้งแมลงที่เป็นตัวพาหะชั้นดีในการนําโรคพืชต่างๆ มาสู่ต้นข้าวในนาได้ หากต้นข้าวในนาติดโรคพืชแล้วก็จะทําให้เกิดความเสียหายในวงกว้าง ทําให้ผลผลิตข้าวลดลงเพราะข้าวออกรวงได้ไม่เต็มที่ จนทําให้รายได้ที่ควรจะเกิดขึ้นของเราลดลงได้
การรดน้ําต้นไม้ เทคนิคเล็ก ๆ ที่ต้องใส่ใจ
การปลูกเพาะพันธุ์พืชนั้น นอกจากหมั่นดูแลพืชโดยการใส่ปุ๋ยให้อาหารและแร่ธาตุกับพืช เพื่อช่วยให้พืชสามารถเจริญเติบโตได้ดีแล้ว น้ําก็เป็นอีกหนึ่งปัจจัยที่สําคัญของพืช เพราะน้ํามีส่วนช่วยในการสร้างอาหารโดยการสังเคราะห์แสงของพืช และยังช่วยให้พืชสามารถดูดซึมอาหารและแร่ธาตุที่อยู่ในดินเพื่อช่วยในการเจริญเติบโตได้อีกด้วยครับ เราจึงควรมีการรดน้ําต้นไม้ให้ถูกวิธี เพื่อให้พืชสามารถดูดซึมน้ําไปใช้ประโยชน์ได้มากที่สุด ทั้งยังช่วยให้พืชเจริญเติบโตออกดอกออกผลได้อย่างสวยงามด้วยครับ
โรคเน่าคอดิน โรคพืชที่มาพร้อมฤดูหนาว
โรคเน่าคอดิน หนึ่งในโรคพืชที่ต้องเฝ้าระวัง ที่มาพร้อมกับฤดูหนาวและฤดูฝน เนื่องจากสภาพอากาศที่เย็นขึ้น และยังมีความชื้นสูงในแปลงปลูกต่างๆ ทําให้เอื้ออํานวยต่อการเจริญเติบโตของเชื้อโรคเน่าคอดินที่มักจะแพร่ระบาดได้ในพืชผักตระกูลผักกาดและกะหล่ําปลี เช่น ผักกาดขาว และผักกาดเขียว รวมทั้งผักคะน้า และผักกวางตุ้ง ดอกกะหล่ํา และกะหล่ําปลี ซึ่งพืชผักดังกล่าวจะมีลําต้นอวบอิ่มน้ําเหมาะแก่การแพร่พันธุ์ของเชื้อราโรคเน่าคอดินมากกว่าพืชผักชนิดอื่น
หนอนม้วนใบคือแมลงศัตรูพืชที่คอยดูดกินน้ําเลี้ยงในพืช
โดยหากหนอนม้วนใบกัดกินน้ําเลี้ยงของต้นกล้าของพืชจะส่งผลให้ต้นกล้าตายได้ แต่หากไปกัดกินน้ําเลี้ยงใบของพืชผักที่เจริญเติบโตเต็มวัยก็จะทําให้พืชผักดังกล่าวให้ผลผลิตน้อยลง ทั้งยังอาจทําให้พืชผักที่ปลูกหยุดการเจริญเติบโตได้
โรคราแป้ง แพร่เร็วในสภาพอับชื้น
โรคราแป้ง ถือว่าเป็นโรคที่เกิดจากเชื้อราที่เพื่อนๆ เกษตรกรควรเฝ้าระวังไม่ให้ระบาดในแปลงผลผลิตของเรา เพราะเป็นโรคที่เกิดจากเชื้อรานั้นสามารถแพร่ระบาดได้อย่างง่ายดาย โดยกระจายแพร่ตัวได้จากลมและฝนที่พัดพาเชื้อราดังกล่าวมาติดพืชพันธุ์ต่าง ๆ ในพื้นที่ใกล้เคียงได้ เมื่อพืชพันธุ์ติดเชื้อราดังกล่าว ก็จะเริ่มแสดงอาการให้เห็น โดยสังเกตได้จากบริเวณใบพืชจะมีเส้นเชื้อราสีขาวๆ คล้ายแป้งเป็นกลุ่มๆ อยู่เป็นบริเวณกว้างบนผิวใบพืชทั้งหน้าใบไปจนถึงหลังใบ โดยโรคราแป้งจะเกิดบริเวณใบด้านล่าง สภาพอากาศที่เอื้ออํานวยต่อการระบาดของโรคราแป้ง คือสภาพอากาศที่มีอุณหภูมิต่ําและมีความชื้นสูง เพราะเชื้อรานั้นจะเติบโตได้ดีในสภาพอับชื้น
โรคราน้ําค้าง
การดูแลรักษาต้นพืชให้ห่างไกลจากโรคพืชนับว่าเป็นสิ่งสําคัญในการปลูกพืช โดยโรคพืชนั้นแต่ละฤดูกาลก็เกิดโรคแตกต่างกันไป แต่โรคที่สามารถระบาดได้ง่ายในช่วงฤดูฝน คือโรคที่เกิดจากเชื้อรา เนื่องจากภูมิอากาศเย็นขึ้นและมีความชื้นสูง ทําให้เหมาะแก่การเติบโตของเชื้อราบางชนิด โดยเฉพาะโรคราน้ําค้าง ซึ่งเป็นโรคที่สามารถแพร่ระบาดได้ง่ายในต้นพืช และยังแฝงตัวอยู่ในใบพืชรวมทั้งเมล็ดพันธุ์ของพืชได้อีกด้วยครับ
การพรวนดิน
การเพาะปลูกพืชของเกษตรกรในปัจจุบันเพื่อให้ได้ผลผลิตคุณภาพดีและทําให้สามารถขายผลผลิตได้ราคาดีนั้น นอกจากการคัดเลือกพันธุ์พืชที่สายพันธุ์ดีและหมั่นรดน้ําใส่ปุ๋ยดูแลแปลงผัก สวนไร่ ผลไม้แล้ว ขั้นตอนการเตรียมดินก่อนการเพาะปลูกพืชก็ถือเป็นปัจจัยสําคัญสําหรับพืชเพื่อให้พืชสามารถเจริญเติบโตได้ดี และป้องกันไม่ให้พืชถูกสิ่งแวดล้อมทําลายได้ง่ายอีกด้วย การเตรียมดิน การพรวนดินและการดูแลดินก่อนการเพาะปลูกพืชจึงเป็นสิ่งที่จําเป็นและสําคัญเป็นอย่างมาก
ต้นจําปา ไม้ดอกกลิ่นหอม
ต้นจําปาที่คอยส่งกลิ่นหอมนวลโดยเฉพาะเวลากลางคืนนั้น เป็นต้นไม้ที่มีถิ่นกําเนิดในเขตร้อนชื้น อย่างประเทศไทยบ้านเรา รวมไปถึง อินโดนีเซีย อินเดีย มาเลเซียและจีนอีกด้วย โดยในบ้านเรานั้นจะมีชื่อเรียกแต่ล่ะท้องที่แตกต่างกัน ไม่ว่าจะเป็น จุมปา จุมป๋า จําปากอ จําปาเขา จําปาทอง และจําปาป่า
วิธีป้องกันเพลี้ยกระโดดหลังขาวให้หมดไปจากนาข้าว
เพลี้ยกระโดดหลังขาว เป็นแมลงศัตรูพืชที่สามารถพบได้ทั่วไปในนาข้าว เช่นเดียวกับเพลี้ยกระโดดสีน้ําตาล จะพบการระบาดใหญ่ในนาข้าวทางภาคตะวันออกเฉียงเหนือและภาคเหนือของบ้านเรา โดยทั่วไปเพลี้ยกระโดดหลังขาวจะมีลําตัวสีเหลืองและมีสีน้ําตาลปนดํา มีสีขาวอยู่บริเวณกลางอกระหว่างปีกทั้งสองปีก ตัวอ่อนของเพลี้ยกระโดดหลังขาวจะมีสีขาวและสีดําอยู่บนท้องแตกต่างจากตัวอ่อนของเพลี้ยกระโดดสีน้ําตาลอย่างชัดเจน แต่ตัวอ่อนของเพลี้ยกระโดดหลังขาวจะอาศัยอยู่บริเวณกอข้าวเช่นเดียวกับตัวอ่อนของเพลี้ยกระโดดสีน้ําตาล
เพลี้ยกระโดดสีน้ําตาล ศัตรูพืชในนาข้าว
เพลี้ยกระโดดสีน้ําตาลเป็นแมลงศัตรูพืชอีกหนึ่งชนิดที่ชอบอาศัยอยู่ในพื้นที่ที่มีอากาศชื้นและมีอาหารเพียงพอต่อการดํารงชีพ มักจะอาศัยอยู่ในนาข้าวสามารถแพร่พันธุ์กระจายได้อย่างรวดเร็ว สร้างปัญหาให้เกษตรกรที่ปลูกข้าวเป็นอย่างมาก เพราะเพลี้ยกระโดดสีน้ําตาลดังกล่าวจะอาศัยอยู่บริเวณต้นข้าวแล้วค่อยๆดูดกินน้ําเลี้ยงในลําต้นของต้นข้าวเป็นอาหาร ทําให้ต้นข้าวค่อยๆเหี่ยวเฉามีลําต้นและใบสีน้ําตาลจนทําให้ต้นข้าวไม่สามารถดูดซึมอาหารและน้ําไปเลี้ยงส่วนต่างๆของต้นและเหี่ยวเฉาตายในที่สุด ซึ่งจะเห็นได้ว่าเพลี้ยกระโดดสีน้ําตาล คือ ศัตรูของพืชในนาข้าวอีกหนึ่งชนิดที่เพื่อนๆ เกษตรกรจะต้องเฝ้าระวังไม่ให้แพร่ระบาดมาดูดกินน้ําเลี้ยงของต้นข้าวได้
ตัวห้ํา แมลงผู้ช่วยปราบศัตรูพืชจากธรรมชาติ
การเพาะปลูกพืชพันธุ์ต่างๆเพื่อไว้บริโภค หรือ ค้าขายในท้องตลาดของเกษตรกร การดูแลไม่ให้วัชพืช รวมทั้งแมลงศัตรูพืชต่างๆเข้ามาทําลายแปลงเพาะปลูก รวมทั้งผลผลิตที่ได้จากการเพาะปลูกนับว่าเป็นเรื่องที่สําคัญ เพราะหากผลผลิต หรือ พืชที่ปลูกมีวัชพืชและมีศัตรูพืชมากวนใจแล้วก็อาจทําให้ผลผลิตลดลงและเกิดความเสียหายต่อผลผลิตได้ด้วยครับ โดยวิธีการป้องกันกําจัดแมลงศัตรูพืชอาจทําได้ด้วยการใช้สารเคมีเป็นตัวช่วย แต่ก็ไม่ใช่ทางเลือกที่ดีสําหรับผู้ที่ปลูกผักผลไม้แบบเกษตรอินทรีย์ที่จะต้องมีขั้นตอนการเพาะปลูกแบบปราศจากสารเคมีทุกชนิด เพราะอย่างนั้นแล้วการใช้วิธีการทางธรรมชาติ เพื่อกําจัดศัตรูพืชจึงเหมาะสมกับการเพาะปลูกทั้งยังลดต้นทุนการเพาะปลูกพืช และยังได้พืชและผลผลิตที่ปราศจากสารเคมีอีกด้วยครับ การนํา “ตัวห้ํา” หรือแมลงที่กินศัตรูพืชเป็นอาหารมาปล่อย หรือ เลี้ยงไว้ในแปลงเพาะปลูกจึงถือเป็นการกําจัดวัชพืชได้ง่ายๆตามธรรมชาติ
วัชพืชในนาข้าว การป้องกันและกําจัด
การเพาะปลูกข้าวในแต่ละครั้ง นอกจากจะต้องปลูกข้าวให้ตรงกับฤดูกาลเก็บเกี่ยว  ดูแลระดับน้ําในนาดําเป็นอย่างดีแล้ว การดูแลนาข้าวที่ปลูกให้ห่างไกลจากวัชพืชเพื่อให้ข้าวได้ผลผลิตที่มีคุณภาพดีตลอดทั้งปีถือเป็นสิ่งจําเป็นในการเพาะปลูกข้าวของเพื่อน ๆ เกษตรกรทีเดียวครับ เพราะโดยทั่วไปแล้วในนาข้าวมักจะพบเจอวัชพืชได้มากมาย โดยเฉพาะพืชตระกูลหญ้าที่สามารถเจริญเติบโตและแพร่กระจายได้อย่างง่ายดาย ทําให้เราต้องกําจัดออกจากแปลงนาก่อนที่จะทําการเพาะปลูกให้ได้มากที่สุด เพื่อไม่ให้วัชพืชเหล่านั้นเติบโตและแย่งอาหารของข้าวที่ปลูกจนทําต้นข้าวได้รับธาตุอาหารน้อยลงและให้ผลผลิตน้อยลงได้
โรคแอนแทรคโนส
แอนแทรคโนส เป็นโรคพืชที่เพื่อนๆ เกษตรกรควรเฝ้าระวัง เพราะถือเป็นเรื่องของศัตรูพืชที่เข้ามาสร้างความเสียหายให้แก่พืชผลของเราไม่ต่างจากพวกแมลงที่เป็นต้นเหตุทําให้พืชเหี่ยวเฉาและมีผลผลิตลดลง โรคพืชชนิดนี้เป็นโรคที่สามารถแพร่ระบาดจากพืชสู่พืชได้ภายในระยะเวลาอันรวดเร็ว หากมีสภาพอากาศรวมทั้งสภาพแวดล้อมที่เอื้ออํานวยต่อการเจริญเติบโตของเชื้อราชนิดนี้ ซึ่งสามารถพบเจอโรคนี้ได้ในพืชพันธุ์ต่างๆ ไม่ว่าจะเป็นพืชผัก พืชตระกูลถั่ว หรือแม้แต่พืชผลที่เรานิยมเพาะปลูกกันเป็นส่วนใหญ่ ตั้งแต่มะม่วง ส้มโอ พริก ถั่ว ต่างๆ โดยเฉพาะในบ้านเราซึ่งมีอยู่ในเขตร้อนและมีสภาพอากาศชื้นสูง
ปุ๋ยขี้ไก่ ปุ๋ยจากธรรมชาติ
ปุ๋ยขี้ไก่ หรือปุ๋ยคอกต่างๆ ถือเป็นอาหารที่สําคัญสําหรับต้นพืชทุกชนิด ทั้งพืชใบ พืชผล พืชไร่ และพืชไม้ดอกไม้ประดับ ที่เราเพาะปลูกไว้ เพราะช่วยเพิ่มสารอาหารแก่พืชและดิน ทําให้พืชสามารถเติบโตได้ดีและให้ผลผลิตที่มีคุณภาพตามความต้องการของผู้บริโภคในตลาดได้ ปุ๋ยต่าง ๆ จึงเป็นปัจจัยการผลิตที่สําคัญในการเพาะปลูกพืช แต่การซื้อปุ๋ยสําเร็จรูปอาจมีส่วนประกอบของสารเคมีเข้ามาเป็นส่วนประกอบ ทําให้ไม่สามารถเพาะปลูกพืชแบบเกษตรอินทรีย์ หรือ พืชปลอดสารพิษได้ และปุ๋ยคอกที่ซื้อตามท้องตลาดอาจมีราคาสูงกว่าการทําปุ๋ยไว้ใช้เอง
หญ้างวงช้าง วัชพืชตัวร้าย
เมื่อพูดถึงศัตรูพืชที่คอยทําร้ายต้นพืชสวนหัวไร่ปลายนาของเราแล้ว วัชพืชถือเป็นปัญหาที่น่าหนักใจไม่น้อย เพราะที่คอยแก่งแย่งอาหารและน้ํา รวมทั้งแสงแดดที่ใช้ในการผลิตอาหารของพืชหลักที่สร้างผลกําไรให้แก่เรา หากเป็นวัชพืชที่มีความแข็งแก่งมากก็จะสามารถปรับตัวตามสภาพอากาศได้ดี รวมทั้งสภาพแวดล้อมต่าง ๆ ได้ดี ไม่ว่าจะดินแบบไหน น้ําแล้งแค่ไหน วัชพืชก็จะสามารถเติบโตและแผ่ขยายในวงกว้างได้อย่างรวดเร็ว โดยวัชพืชที่สามารถทนต่อสภาพแวดล้อมได้ดีและขยายพันธุ์ได้ในเวลารวดเร็วก็ได้แก่ ผักตบชวา พืชในวงศ์หญ้าหลากหลายชนิดรวมทั้งหญ้างวงช้างอีกด้วยครับ
โรคของต้นทุเรียน
ทุเรียนนับว่าเป็นพืชเศรษฐกิจสําคัญในบ้านเราที่สามารถสร้างรายได้ให้กับเพื่อนๆเกษตรกรได้อย่างมหาศาล ไม่ว่าจะเป็นการขายในท้องตลาดเกษตรทั่วไป หรือ ส่งขายในต่างประเทศ รวมทั้งการนําไปแปรรูปเป็นอาหารต่าง ๆ มากมาย ทําให้เพื่อนๆเกษตรกรที่ปลูกสวนทุเรียนขายมีรายได้เป็นกอบเป็นกําเลย แต่ในการปลูกทุเรียนนอกจากจะต้องลงทุนและคอยดูแลรดน้ําใส่ปุ๋ยต้นทุเรียนให้ได้รับสารอาหารอย่างสม่ําเสมอแล้ว ก็ยังต้องคอยระวังวัชพืช รวมถึงโรคทุเรียนที่เกิดจากเชื้อราและแบคทีเรียชนิดต่างๆ เพราะจะทําให้ผลผลิตลดลงและทําให้ผลผลิตเสียราคาอีกด้วย การหมั่นสังเกตไม่ให้ทุเรียนติดโรคต่างๆ จึงจําเป็นอย่างมากเลยครับ วันนี้เราจึงรวบรวมโรคทุเรียนที่ควรรู้มาให้เพื่อนๆ ไว้คอยระวังไม่ให้โรคเกิดแพร่ระบาดในสวนทุเรียนได้ครับ
ไรโซเบียม แบคทีเรียที่มีประโยชน์ต่อพืช
หากพูดถึงการเพาะปลูกพันธุ์พืชต่างๆ เพื่อให้ได้ผลผลิตคุณภาพดีสวยงามเป็นที่ต้องการในท้องตลาดแล้ว การบํารุงต้นพืชในสวนไร่ปลายนา จึงนับว่าเป็นสิ่งที่สําคัญ เพื่อให้พืชที่ปลูกสามารถมีผลิตผลได้ตามความต้องการของเกษตรกร การใช้ปุ๋ยบํารุงพืช ไม่ว่าจะเป็นปุ๋ยคอก ปุ๋ยชีวภาพ หรือปุ๋ยเคมี เพื่อกระตุ้นให้พืชสามารถผลิตผลผลิตได้มากขึ้น นับว่าเป็นตัวช่วยของเกษตรกรอีกทางหนึ่งเลยล่ะครับ แต่หากใครคํานึงถึงสารเคมีในการเพาะปลูกพันธุ์พืชแล้วก็จะเห็นได้ว่า พืชผักปลอดสารพิษที่นําไปขายในท้องตลาดหรือผักอินทรีย์จะให้ราคาดีกว่า และเป็นที่ต้องการของท้องตลาดเป็นอย่างมาก จึงมีการคิดค้นสูตรผสมปุ๋ยคอกหรือปุ๋ยหมักชีวภาพต่างๆ เพื่อให้อาหารพืชอย่างเป็นธรรมชาติ โดยปราศจากการใช้สารเคมีต่างๆ เพื่อกระตุ้นให้พืชออกผลผลิต ป้องกันการเกิดสารเคมีตกค้างในพืชผล รวมทั้งดิน เพราะเมื่อสะสมสารเคมีในดินเป็นจํานวนมากก็อาจทําให้ดินที่เคยอุดมสมบูรณ์ กลายเป็นดินทีขาดแร่ธาตุอาหารจนไม่สามารถปลูกพืชได้อีก
หนอนตายหยาก พืชป้องกันกําจัดศัตรูพืช
หนอนตายหยาก พืชสมุนไพรทางภาคเหนือที่ไม่ได้มีดีเพียงแค่ใช้เป็นยาสมุนไพรเท่านั้น แต่หนอนตายหยากยังเป็นพืชล้มลุกที่สามารถนํามาใช้กําจัดศัตรูพืชตัวร้ายที่คืบคลานเข้ามาทําลายผลผลิตพืชในสวนในไร่ ทําให้ผลผลิตในทางเกษตรเสียหายและเสียราคา หนอนตายหยากนั้นเป็นพืชพื้นเมืองของทางภาคเหนือ มีชื่อเรียกตามภาษาท้องถิ่นหลายชื่อ ไม่ว่าจะเป็น ปงช้าง โป่งมดงาม สลอดเชียงคํา และกะเพียดหนู โดยพืชหนอนตายหยากสามารถเพาะพันธุ์ได้ด้วยวิธีการ เพาะเลี้ยงเนื้อเยื่อ การเพาะเมล็ด แต่ในบางสายพันธุ์ก็ติดเมล็ดยาก จึงใช้วิธีการแบ่งเหง้าในการขยายพันธุ์แทนครับ การเพาะเลี้ยงหนอนตายหยากก็เพื่อใช้แปรรูปเป็นยากําจัดศัตรูพืชต่างๆของเพื่อนๆเกษตรกรในพื้นที่ ทั้งยังถือเป็นการใช้วิธีการกําจัดศัตรูพืชแบบไม่ต้องพึ่งพาสารเคมีด้วยล่ะครับ ถือว่าเป็นวิธีที่สามารถกําจัดศัตรูพืชได้ง่ายๆ ทั้งยังเหมาะกับการปลูกพืชผักแบบปลอดสารพิษเป็นอย่างมากอีกด้วยครับ
มวนเพชฌฆาต เลี้ยงไว้กําจัดศัตรูพืช
มวนเพชฌฆาต เป็นแมลงที่มีหลายชนิด มักเรียกกันสั้นๆ ว่า “มวน” บางชนิดพบอาศัยอยู่บนบก บางชนิดก็มักจะอาศัยอยู่ในน้ํา มวนเพชฌฆาตมักดูดของเหลวจากสัตว์รวมทั้งแมลงต่างๆ เป็นอาหาร ไม่ว่าจะเป็นหนอนผีเสื้อ หรือ ตั๊กแตนเองก็ตาม แต่ก็มีมวนเพชฌฆาตบางชนิดที่ดูดเลือดสัตว์เลือดอุ่นเป็นอาหารรวมทั้งคนด้วย การเลี้ยงมวนเพชฌฆาตจึงมักจะนํามวนชนิดที่ดูดของเหลวจากสัตว์เป็นอาหารมาเพาะเลี้ยงไว้เพื่อนําไปใช้กําจัดศัตรูพืชแมลง หนอนผีเสื้อ ในสวนผักไร่นา ซึ่งถือเป็นอีกวิธีหนึ่งในการกําจัดศัตรูพืชโดยใช้วิธีธรรมชาติปราศจากการใช้สารเคมี ทั้งยังประหยัดต้นทุนอีกด้วย โดยวิธีนี้เหมาะสําหรับผู้ที่เพาะปลูกผักปลอดสารพิษและผักอินทรีย์เป็นอย่างมากครับ
หนอนด้วงศัตรูพืช
ปัจจุบัน บ้านเรามีการเลี้ยงแมลง ด้วง และหนอน ซึ่งถูกนับว่าเป็นอาหารประเภทใหม่ หรือ “ Novel Food” เพื่อนํามาใช้ประโยชน์เป็นอาหารที่มีโปรตีนสูง รวมทั้งถูกนํามารับประทานเป็นขนมขบเคี้ยวต่างๆ ทําให้แมลงหรือหนอนแต่ละชนิดที่สามารถนํามาบริโภคได้นั้นมีราคาสูงขึ้น และยังเป็นการกําจัดแมลงรวมทั้งหนอนบางชนิดที่มีประชากรมากจนเกินไป จนทําให้เกิดผลเสียต่อพืชไร่พืชสวนที่เพาะปลูกได้ หรือเรียกได้ว่าเป็นการนําศัตรูพืชบางชนิดมาใช้ประโยชน์โดยการจับมาบริโภค หรือ แปรรูปเป็นอาหารที่มีราคาสูง จนเกิดเป็นธุรกิจเพาะเลี้ยงแมลงและตัวหนอนต่างๆ ที่เป็นที่ต้องการของตลาดไว้เพื่อจําหน่ายได้กําไรสูง
พืชตระกูลถั่ว พืชปรับปรุงดินหลังนา
พืชตระกูลถั่วนั้น ประกอบด้วยถั่วหลากหลายชนิด นอกจากจะสามารถปลูกไว้ขายได้ราคาในท้องตลาดแล้ว ยังสามารถปลูกไว้ในแปลงนาสลับกับการปลูกข้าวหลังจากการเก็บเกี่ยว เพื่อป้องกันวัชพืชในนาข้าว ทั้งยังช่วยเพิ่มธาตุอาหารให้กับดินในการปลูกข้าวครั้งต่อไป โดยการปลูกพืชตระกูลถั่วไว้และไถกลบให้กลายเป็นอาหารแร่ธาตุกับดิน แม้ว่าพืชตระกูลถั่วในบ้านเราจะมีมากมายหลากหลายชนิด แต่พืชตระกูลถั่วที่นิยมปลูกไว้ป้องกันวัชพืชในนาข้าวก็คือ ถั่วเขียว และ ถั่วเหลือง ครับ โดยถั่วเขียวและถั่วเหลืองเป็นพืชล้มลุกอายุสั้น ทนต่อสภาพอากาศแล้งได้ดี สามารถปลูกเพื่อป้องกันวัชพืชในแปลงนา
ใบไม้แห้ง แปรรูปเป็นปุ๋ยหมัก ของดีใกล้ตัว
ใบไม้แห้งที่ร่วงโรยหล่นลงมาจากต้นไม้ต่างๆ ภายในสวนหรือในบริเวณบ้านนั้นจะมีประโยชน์มากกว่าที่คิด แทนที่เราจะนําไปกําจัดโดยการเผาทําลาย จนทําให้เกิดมลภาวะกับอากาศ ต้นเหตุหนึ่งแห่ง PM2.5 และยังทําให้ดินบริเวณดังกล่าวเกิดผลเสียตามมาอีกด้วย การแปรรูปใบไม้แห้งเป็นปุ๋ยหมัก จึงถือเป็นอีกหนึ่งทางเลือกเพื่อกําจัดเศษเหลือทิ้งจากธรรมชาติให้เกิดประโยชน์ ให้กลายมาเป็นอาหารพืชผักในแปลงต่างๆ นอกจากจะช่วยลดต้นทุนในส่วนของปัจจัยการผลิตพืชผลต่างๆได้แล้ว ยังสามารถลดมลภาวะในอากาศได้อีกด้วย โดยปกติแล้วนั้นใบไม้แห้งที่ร่วงโรยลงมาจากต้นไม้ตามกาลเวลา หากเราไม่กําจัดและปล่อยทิ้งไว้ให้คลุมดินแล้ว ไม่นานใบไม้ดังกล่าวก็จะทับถมกันเป็นอาหารของจุลินทรีย์และย่อยสลายกลายเป็นปุ๋ยพืชในที่สุด แต่ทั้งนี้จะต้องใช้ระยะเวลานาน ดังนั้นการนําใบไม้แห้งมาทําเป็นปุ๋ยคอก หรือ ปุ๋ยหมัก จะเป็นการเร่งให้จุลินทรีย์สามารถย่อยใบไม้ได้เร็วขึ้น และนําไปเป็นอาหารของพืช  ที่ทําให้พืชให้ผลผลิตได้ดีขึ้นด้วยครับ
โรคราสนิมในพืช
เมื่อพูดถึงโรคพืชแล้ว ราสนิม เป็นโรคพืชอีกโรคหนึ่งที่สร้างความเสียหายให้กับต้นพืชพันธุ์รวมทั้งยังทําให้ผลผลิตน้อยลง สร้างความเสียหายให้กับเพื่อนๆ เกษตรกรส่วนใหญ่ที่พบเจอโรคพืชราสนิมในต้นพืช หรือ ผลผลิตของพืชที่ปลูก โรคราสนิมจะมากับสปอร์พืช หรือ ใบพืชที่มีเชื้อราอันก่อให้เกิดโรคสนิมกับต้นพืช และยังสามารถแฝงตัวอยู่ในดิน และอาจติดมากับเมล็ดพันธุ์ที่ปลูกได้ด้วยครับ ก่อนที่จะอาศัยตัวกลางคือ ความชื้น หรือสภาพอากาศหนาวเย็น จนทําให้ราสนิมแสดงอาการขึ้นมาได้ ทั้งนี้ราสนิมยังอาศัย ลม และ ฝน เพื่อสาดพัดพาเชื้อราดังกล่าวมาติดต้นพืชของเราได้ ส่งผลให้ผลผลิตน้อยลงในฤดูกาลดังกล่าว โดยเฉพาะฤดูฝนที่สามารถพบเจอราสนิมได้ง่าย และสามารถเกิดโรคได้กับพืชพรรณทุกชนิด แม้แต่ไม้ดอกก็ตาม และยังพบเจอได้ง่ายในพืชประเภทถั่ว โดยเมื่อพืชดังกล่าวเป็นโรคราสนิมแล้ว ใบพืชจะค่อยๆเหี่ยวลงและทําให้ได้ผลผลิตช้าและลดลงอีกด้วยครับ
ไผ่ยักษ์น่าน พืชสร้างรายได้มหาศาล
ไผ่ยักษ์น่านเป็นต้นไผ่ที่มีแหล่งกําเนิดในจังหวัดน่านในประเทศไทยบ้านเราเป็นที่แรก แต่เดิมนั้นไม่ได้มีการนําเนื้อไม้ไผ่ยักษ์น่านมาใช้ประโยชน์แต่อย่างใด เพราะคิดว่าเป็นไผ่ยักษ์ธรรมดาและไม่น่าจะนํามาแปรรูปเป็นอย่างอื่นได้ จนมีเกษตรกรรายหนึ่งได้หาวิธีปลูกเพื่อส่งขาย โดยลองถูกลองผิดจนขาดทุนไปไม่น้อย แต่ก็ยังไม่ละความพยายามเพื่อที่จะได้ไผ่พันธุ์ดี มีเนื้อไม้งามเพื่อนําไปส่งขายในตลาดอุตสาหกรรมได้ จนในที่สุดก็สามารถปลูกไผ่ยักษ์น่านได้จํานวนมาก มีเนื้อไม้งามและตัดไผ่ส่งขายทั้งในประเทศและต่างประเทศ โดยสามารถขายได้ราคาดี กลายเป็นไผ่ที่เป็นที่ต้องการของตลาดเป็นอย่างมาก โดยเฉพาะในต่างประเทศที่มีการนําไผ่ชนิดนี้ไปแปรรูปเป็นเฟอร์นิเจอร์และเครื่องเรือน ซึ่งให้ความสวยงามน่าใช้กว่าไผ่พันธุ์อื่น ทั้งยังมีความทนทานสูง ทําให้สามารถขายเฟอร์นิเจอร์ที่ผลิตออกมานั้นมีราคาสูง จัดว่าเป็น Premium Grade กันเลยครับ
การปลูกไม้เศรษฐกิจสร้างรายได้ดี
การปลูกไม้เศรษฐกิจในบ้านเราสามารถทําได้ง่าย เพราะมีการสนับสนุนจากทางภาครัฐซึ่งเพื่อนๆ เกษตรกรสามารถติดต่อและรับต้นพันธุ์กล้าไม้เศรษฐกิจที่ต้องการจะปลูกได้ที่สํานักงาป่าไม้ในท้องที่ที่อาศัยอยู่ การปลูกไม้เศรษฐกิจดังกล่าวสร้างรายได้ให้กับเกษตรกรที่เพาะปลูกเป็นอย่างมาก ทั้งยังทําให้สามารถนําไม้ไปแปรรูปเป็นเฟอร์นิเจอร์ ข้าวของเครื่องใช้ในชีวิตประจําวันได้ เพราะเป็นที่ต้องการในตลาดและอุตสาหกรรมไม่น้อยไปกว่าไม้ชนิดอื่น ทําให้การค้าไม้เศรษฐกิจสามารถสร้างรายได้ให้กับเกษตรกรผู้เพาะปลูกได้อย่างงามครับ